Document ID: 31987D0331

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 5ης Ιουνίου 1987
για την ανάκληση της απόφασης 86/228/ΕΟΚ για την παροχή αδείας στο Ηνωμένο Βασίλειο να περιορίσει την εμπορία σπόρων προς σπορά μιας ποικιλίας καλλιεργούμενων φυτικών ειδών
(Το κείμενο στην αγγλική γλώσσα είναι το μόνο αυθεντικό)
(87/331/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργούμενων φυτικών ειδών (1), όπως τροποποιήθηκε τελευταία από την οδηγία 86/155/ΕΟΚ (2),
την απόφαση 86/228/ΕΟΚ της Επιτροπής (3), και ιδίως το άρθρο 2,
την αίτηση που υπέβαλε το Ηνωμένο Βασίλειο,
Εκτιμώντας:
ότι με την απόφαση 86/228/ΕΟΚ η Επιτροπή παρείχε στο Ηνωμένο Βασίλειο την άδεια να περιορίσει την εμπορία των σπόρων προς σπορά της ποικιλίας tresor (αγγλικό raye-grass)·
ότι οι λόγοι για την παροχή της άδειας αυτής βασίζονται στο γεγονός ότι η εν λόγω ποικιλία δεν διακρίνεται από άλλη ποικιλία που έγινε αποδεκτή στην Κοινότητα·
ότι η ποικιλία αυτή έχει εν τω μεταξύ διαγραφεί από τους εθνικούς καταλόγους και από τον κοινό κατάλογο των ποικιλιών των καλλιεργούμενων φυτικών ειδών· ότι, ως εκ τούτου, δεν πληρούνται πλέον οι προϋποθέσεις για την παροχή·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Κηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ανακαλείται η άδεια που αναφέρεται στο άρθρο 1 της απόφασης 86/228/ΕΟΚ.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 5 Ιουνίου 1987.

Labels: 4
18
6